**16/2021.(VI.24.) Kgy. sz. határozat**

1. Szombathely Megyei Jogú Város Közgyűlése a „Javaslat a bölcsődei feladatok ellátására kötött megállapodásokkal kapcsolatos döntések meghozatalára” című előterjesztést megtárgyalta, jóváhagyja, hogy a bölcsődei feladatellátás vonatkozásában Gencsapáti, Torony, Sé, Nárai, Ják települések között megkötött feladat-ellátási megállapodások 16. pontja 2021. július 1. napjától az alábbiak szerint módosuljon:

„A Felek megállapodnak abban, hogy **2021. július 1. napjától 2022. június 30.** napjáig a hozzájárulás összege 3.000,- Ft/nap/ gyermek.”

1. A Közgyűlés egyetért azzal, hogy a Ják Község Önkormányzatával megkötött feladat-ellátási megállapodás 10. pontja 2021. július 1. napjától az alábbiak szerint módosuljon:

„A Felek megállapodnak abban, hogy Szombathely Megyei Jogú Város Önkormányzata legfeljebb 6 fő jáki gyermek bölcsődei felvételét biztosítja. E kötelezettség teljesítése érdekében Ják Község Önkormányzata vállalja, hogy az illetékességi területén lakóhellyel rendelkező bölcsődés korba lépő gyermekek létszámát az esedékes nevelési év megkezdése előtt május 15. napjáig írásban megküldi Szombathely Megyei Jogú Város Önkormányzatának a beiratkozási igények megjelölésével (melyik jáki gyermek, milyen időponttól kéri felvételét).”

1. A Közgyűlés egyetért azzal, hogy a Vép Város Önkormányzata vonatkozásában a feladat-ellátási megállapodás közös megegyezéssel történő megszüntetésére kerül sor 2021. augusztus 31. napjával, így a feladat-ellátási megállapodás 16. pontja 2021. július 1 napjától az alábbiak szerint módosuljon:

„A Felek megállapodnak abban, hogy **2021. július 1. napjától 2021. augusztus 31.** napjáig a hozzájárulás összege 3.000,- Ft/nap/ gyermek.”

A Közgyűlés felhatalmazza a polgármestert a bölcsődei feladatok ellátására vonatkozó módosító, valamint Vép Város Önkormányzata tekintetében a megszüntető megállapodás aláírására.

**Felelősök:** Dr. Nemény András polgármester

Dr. László Győző alpolgármester

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Sebestyén Bianka, a Szombathelyi Egyesített Bölcsődei Intézmény vezetője /

**Határidő:** azonnal /a módosítások aláírására/

2021. július 15. /a megszüntető megállapodás aláírására/